  Анжелика Тихонова корреспондент 21-тӥ инвожолы Удмуртиын коронавирусэн 53 выль черламъёсты шараязы. Висьыны усемъёс пӧлын 14 аресозь сизьым пиналъёс но 65 арессэс ортчем 12 адямиос. Со сярысь элькунысь оперативной штаб ивортӥз. Диагноззы Ижкарын 26 улӥсьёслэн зэмаз, Сарапулын – сизьым, Сарапул ёросын – куать, Ува ёросын – вить, Воткаын – ньыль, Дэри ёросын – кык, Глазкарын, Вотка, Каракулино ёросъёсын – быдэн одӥг. 38 мурт висёнэз вормиз. Куинь мурт кулӥз: воргоронъёслы 37, 67 но 89 арес вал Туннэ нуналлы Удмуртиын коронавирусэн черлан 35 сюрс 34 учыр лабораториосын зэматэмын. 31 сюрс 821 адями йӧназ, 468 мурт кулӥз. Али 48-эзлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 244 эскеронъёс ортчытӥзы. 21-тӥ инвожолы Удмуртиын 146 сюрс 798 адями коронавируслэсь прививка пуктӥз, со пӧлысь 114 сюрс 584-ез кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  